title: محمدطاهر وحید قزوینی
text: عمادالدین میرزه محمد طاهرقزوینی — حسین خان قزوینی‌نین اوغلو،  "وحید"  تخلوصو ایله آذربایجانین 17-18. عصر شاعیر، خطاط و تاریخچی‌لریندن و "تاریخ خُلد برین"  کیتابی مؤلیفی‌نین، محمد یوسیفین قارداشی‌د‌یر.[1] او، 1015-جی ایلده (هیجری) قزوین شهرینده دونیایا گلمیشدیر. میرزه طاهر، 2. شاه عباس صفوی سارایی‌نین رسمی تاریخچیسی ایدی و سونرا شاه سلیمان صفوی‌نین وزیری اولدو. اونون مشهور اثرلریندن 2. شاه عباس تاریخی‌دیر، دیگر اثرلری، تورکجه و فارسجا، پوئزیا و نثردیر. 
  
    میرزه محمد طاهر، صائب تبریزی ایله یاخین یولداش ایدی. 1120-جی ایلده (هیجری) وفات ائدیب. 2009 ایلده پاشا کریمووف و عارف رمضانوف تورکجه شعیرلری‌نین بیر حیصه‌سینی توپلاییبلار و باکی شهرینده نورلان نشرلر طرفیندن  "وحید قزوینی دیوانی"  آدییلا چاپ اولونوب.  
  
    محمد طاهر واحید شاه سلیمانین دؤورونده (1666-1694) دؤولتین باش وزیری وظیفه‌سینی ایجرا ائدیردی. او،  "عباس‌نامه"  آدلی اثرین مؤلیفی‌دیر. بو تاریخچی 1699-جو ایلده وفات ائتمیشدیر.
  
  شعیرلریندن اؤرنک 
    شرابین شربدن تا بزمه گلدی،   
  
    اریندی گول، گولاب آندان چکیلدی.   
  
      
  
    المدن کشتی قورتاردی جانی،   
  
    خودایا، ساخلا سن بو ناخودانی.   
  
      
  
    بلی، مئیدیر حکیمی-حیکمت آیین،   
  
    کیمینی شاد ائدر، کیمینی غمگین.   
  
      
  
    آچیلدی شیشه و ساغر توتولدو،    
  
    دولوخدو جام، قهقه شیشه گولدو.   
  
      
  
    دولو وئر، سؤیله تا صاحیب زامانسان،   
  
    خومه گیرسه گر فلاطونی-زامانسان.   
  
      
  
    گؤروبسن دیلی دوتماز مستی آخر،   
  
    دئمک ایستردی چوخ وئریدی چاخر.   
  
      
  
    ایچر مئی مئیگوساری-عیش پیشه،    
  
    گوز و قیش، یاز و یای، یعنی همیشه.   
  
      
  
    خوصوصاً کیم، باهاری-عیش مجمیل،   
  
    سعادت باغی ایچره توتسا منزیل.   
  
      
  
    سعادت باغی الحقّ بی‌قریندیر،   
  
    بهیشتی-عرصه‌یی-رویی-زمیندیر.   
  
      
  
    گولی-پیرایه‌یی-حوسنی-صفادیر،    
  
    جهان قلبینه خاکی-کیمیادیر.
  
  اتک یازی‌لار 
  شاعیرلر
  تاریخچیلر
  سیاستچیلر